Tere, austatud ajakirjanikud! Alustame kohe pihta. Valitsus kiitis heaks rahvastikuregistri seaduse ja sellega seonduvate seaduste muutmise seaduse eelnõu, millega lihtsustatakse  rahvastikuregistris elukoha andmete registrisse kandmist. Lisaks kirjutatakse eelnõus selgemalt lahti ka hetkel rahvastikuregistri seaduses kehtiv nõue, et avaliku ülesande täitmisel peab lähtuma rahvastikuregistrisse kui riigi põhiandmekogusse kantud andmetest. Ehk siis, teistesse andmekogudesse rahvastikuregistri põhiandmete kogumine on keelatud. Eelnõu kohaselt on inimesel tulevikus võimalus esitada elukohateade või sideandmed lisaks kohalikule omavalitsusele ka mõnele teisele avalikku ülesannet täitvale asutusele muu  menetluse käigus. See tähendab, et inimesed ei pea elukoha või sideandmete muutmiseks täiendavalt kohalikku omavalitsusasutusse pöörduma. Ja nüüd lõpetaks selle pulli ära ja annaks sõna õigetele tegijatele. Aitäh teile! (Aplaus)